PTTEP พบก๊าซธรรมชาติแหล่งใหม่หลุม 2 โครงการซาราวักเอสเค 417
PTTEP พบก๊าซธรรมชาติแหล่งใหม่ "Nangka-1" หลุม 2 ของโครงการซาราวักเอสเค 417 ตั้งอยู่นอกชายฝั่งรัฐซาราวัก ประเทศมาเลเซีย
PTTEP พบก๊าซธรรมชาติแหล่งใหม่ "Nangka-1" หลุม 2 ของโครงการซาราวักเอสเค 417 ตั้งอยู่นอกชายฝั่งรัฐซาราวัก ประเทศมาเลเซีย
30 พ.ย. 2564

บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP  แจ้งว่า บริษัท PTTEP HK Offshore Limited (Malaysia Branch) หรือ PTTEP HKO ซึ่งเป็นบริษัทย่อยของ ปตท.สผ. ในมาเลเซีย ได้ค้นพบก๊าซธรรมชาติแหล่งใหม่ที่หลุมสำรวจ Nangka-1 ซึ่งเป็นหลุมสำรวจที่สองต่อจากการค้นพบในแหล่ง Dokong ของโครงการซาราวักเอสเค 417 ซึ่งตั้งอยู่บริเวณนอกชายฝั่งรัฐซาราวัก ประเทศมาเลเซีย
ทั้งนี้ ปตท.สผ. ได้เริ่มดำเนินการเจาะหลุมสำรวจ Nangka-1 ในเดือนมิถุนายน 2564 ที่ระดับความลึก 3,758 เมตร โดยได้ค้นพบชั้นหินกักเก็บก๊าซธรรมชาติซึ่ง ปตท.สผ. มีแผนที่จะเจาะหลุมประเมินผลในโครงการดังกล่าวเพื่อยืนยันศักยภาพปิโตรเลียมต่อไป
สำหรับโครงการซาราวัก เอสเค 417 ตั้งอยู่บริเวณน้ำตื้น ห่างจากชายฝั่งรัฐซาราวัก ประมาณ 90 กิโลเมตร ครอบคลุมพื้นที่ 1,540 ตารางกิโลเมตร มี PTTEP HKO เป็นผู้ดำเนินการ และร่วมทุนกับ PETRONAS Carigali Sdn. Bhd. ในสัดส่วนร้อยละ 80 และร้อยละ 20 ตามลำดับ